b'\n_START_ARTICLE_\nAnthony Eden\n_START_SECTION_\nSuez-krisen 1956\n_START_PARAGRAPH_\nI oktober 1956 besatte franske og britiske tropper Suez-kanalen. Egyptens pr\xc3\xa6sident, Gamal Abdel Nasser, havde efter langvarige, men resultatl\xc3\xb8se forhandlinger med de store europ\xc3\xa6iske kolonimagter nationaliseret den \xc3\xb8konomisk vigtige kanal, som siden sin bygning i 1869 var ejet af et fransk-britisk aktieselskab. Mod Edens forventning var den amerikanske pr\xc3\xa6sident Eisenhower imod den europ\xc3\xa6iske aktion, idet amerikanerne var tilh\xc3\xa6ngere af den afkolonialisering, der havde v\xc3\xa6ret i gang siden afslutningen af 2. verdenskrig. Eden m\xc3\xa5tte opgive sit projekt i erkendelse af, at Storbritaniens status som kolonimagt var overhalet af historien. Politisk og helbredsm\xc3\xa6ssigt sv\xc3\xa6kket m\xc3\xa5tte han i 1957 tr\xc3\xa6de tilbage som regeringschef og overlade premierministerposten til Harold Macmillan, der som udenrigsminister havde st\xc3\xb8ttet Suez-interventionen.'